stanford-oval/wikipedia huggingface dataset:
Distinguished Service Cross

Distinguished Service Cross (D.S.C.) on sotilaallinen kunniamerkki, joka myönnetään rohkeudesta. Mitalista on erilaisia versioita eri maissa:
Distinguished Service Cross (Australia)
Distinguished Service Cross (Yhdistynyt kuningaskunta)
Distinguished Service Cross (Yhdysvallat)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Distinguished Service Cross”, voi hakea sivunnimihaulla, laajalla sivunnimihaulla tai tekstihaulla.
Dark Places

Dark Places voi tarkoittaa ainakin seuraavia:
Paha paikka (Dark Places ), Gillian Flynnin romaani vuodelta 2009
Dark Places, Flynnin romaaniin perustuva elokuva vuodelta 2015.
Kauhun pesä (Dark Places), brittiläinen kauhuelokuva vuodelta 1973
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dark Places”, voi hakea sivunnimihaulla, laajalla sivunnimihaulla tai tekstihaulla.
Cuauhtémoc Blanco

Cuauhtémoc Blanco vuonna 2019.
Cuauhtémoc Blanco (s. 17. tammikuuta 1973) on meksikolainen poliitikko ja uransa päättänyt jalkapalloilija.
Politiikka

Nykyisin Cuernavacan kaupunginjohtajana työskentelevä Blanco on puoluetaustaltaan sosiaalidemokraatti.
Urheilu-ura

Blanco pelasi Meksikon jalkapallomaajoukkueessa maailmanmestaruuskilpailuissa 1998, 2002 ja 2010 sekä kesäolympialaisissa 1996. Kaikkiaan hän pelasi 120 maaottelua ja teki niissä 39 maalia vuosina 1995–2014.
Seurat

Club América (1992–1997, 1998–2000, 2002–2004, 2005–2007)
Club Necaxa (1997–1998)
Real Valladolid (2000–2002)
Tiburones Rojos de Veracruz (2004)
Chicago Fire (2007–)
Cruzeiro Esporte Clube

Cruzeiro Esporte Clube on vuonna 1921 perustettu brasilialainen jalkapalloseura Belo Horizontesta, Minas Geraisin osavaltiosta. Cruzeiro on pääasiallisesti jalkapalloseura, mutta sillä on toimintaa myös lentopallossa, yleisurheilussa, boccessa ja keilailussa.
Cruzeiro on voittanut Brasilian mestaruuden 2003, Taça Brasilin 1966, Brasilian cupin kuusi kertaa ja Minas Geraisin osavaltiomestaruuden 36 kertaa. Seura on voittanut myös Copa Libertadoresin kahdesti, vuosina 1976 ja 1997.
Historia

Cruzeiro Esporte Cluben perustivat italialaiset maahanmuuttajat Belo Horizontessa tammikuussa 1921. Seuran alkuperäinen nimi oli Società Sportiva Palestra Italia ja vuoteen 1925 asti se päästi riveihinsä ainoastaan italialaistaustaisia pelaajia. Ensimmäiset osavaltiomestaruutensa seura voitti 1920-luvun lopulla. Palestra Italia säilyi seuran nimenä aina toiseen maailmansotaan asti, jolloin Brasilian hallitus kielsi kaikkia yhdistyksiä käyttämästä nimessään akselivaltojen maiden nimiä. Niinpä seurasta tuli ensin Palestra Mineiro tammikuussa 1942 ja sitten Cruzeiro Esporte Clube lokakuussa 1942.
Cruzeiron toinen kultakausi osui sota-aikaan, jolloin seura voitti kolme perättäistä osavaltiomestaruutta 1943–1945. Vuonna 1952 Cruizero joutui taloudellisiin vaikeuksiin ja se joutui luopumaan kaikista ammattilaispelaajistaan. Se pelasi vuosia amatöörijoukkueella kunnes se jälleen nousi jaloilleen ja voitti muun muassa kolme osavaltiomestaruutta 1959–1961. Seura voitti perättäiset mestaruudet 1965–1969 ja vuonna 1996 se voitti Taça Brasilin, nykyisen mestaruussarjan edeltäjän. 1970-luvun lopulla Cruizero menestyi myös Etelä-Amerikan arvostetuimmassa seurajoukkueturnauksessa, Copa Libertadoresissa. Se voitti Copan 1976 ja pääsi finaaliin 1977.
1980-luvulla Cruzeiron menestys hiipui, mutta 1990-luvulla se nousi jälleen voittoihin. Vuonna 1993 se voitti ensimmäisen Brasilian cupin nuoren Ronaldon johdolla ja 1996 se voitti toistamiseen Copa Libertadoresin. Seuran menestys on jatkunut 2000-luvulla suurimpana huippunaan 2003 voitettu tripla, johon kuului osavaltiomestaruus, Brasilian cup ja Brasilian mestaruus.
Mestaruudet

Copa Libertadores: 1976, 1997 (2)
Supercopa Sudamericana: 1991, 1992 (2)
Copa de Oro: 1995 (1)
Recopa Sudamericana: 1998 (1)
Copa Master de Supercopa: 1994 (1)
Campeonato Brasileiro Série A: 1966, 2003, 2013, 2014 (4)
Copa do Brasil: 1993, 1996, 2000, 2003, 2017, 2018 (6)
Supercopa do Brasil: 2004 (1)
Campeonato Mineiro: 1926, 1928, 1929, 1930, 1940, 1943, 1944, 1945, 1956, 1959,1960, 1961, 1965, 1966, 1967, 1968, 1969, 1972, 1973, 1974, 1975, 1977, 1984, 1987, 1990, 1992, 1994, 1996, 1997, 1998, 2003, 2004, 2006, 2008, 2009, 2011, 2014 (37)
Tunnettuja pelaajia

Ronaldo
Rivaldo
Edílson
Juliano Belletti
Brito
Cris
Dida
Giovane Élber
Fred
Gilberto da Silva Melo
Geovanni
Luisão
Serginho
Ramires
Aiheesta muualla

Seuran kotisivut
Campeonato Brasileiro Série A kausi 2018
América | Atlético Mineiro | Atlético Paranaense | Bahia | Botafogo | Ceará | Chapecoense | Corinthians | Cruzeiro | Flamengo | Fluminense | Grêmio | Internacional | Palmeiras | Paraná | Recife | Santos | São Paulo | Vasco da Gama | Vitória
Condemnation (The Jasser Arafatsin albumi)

| Condemnation The Jasser Arafats |
| --- | --- | --- |

Studioalbumin tiedot
 Julkaistu: 14. huhtikuuta 2010
 Tyylilaji: death metal, thrash metal
 Kesto: 33.37
 Levy-yhtiö: Violent Journey Records
The Jasser Arafatsin muut julkaisut
|   | Condemnation 2010 | The Aftermath (EP) 2013 |
Condemnation on suomalaisen death/thrash metal -yhtyeen The Jasser Arafatsin esikoisalbumi. Se julkaistiin vuonna 2010 levymerkillä Violent Journey Records.
Kappaleet

Crawl to... – 0.33
Condemnation – 2.20
Empty Horizon – 3.05
Gun=Life – 3.21
Price – 3.34
Diseased – 2.06
Checkmate – 2.40
Ritual of Justice – 3.22
Stillborn – 3.22
Alone – 3.38
Axis Reborn – 2.17
Kaos – 3.19
Kokoonpano

Jari Kurki – laulu
Satanikk Desaster – kitara
Max Pekkonen – kitara
Lauri Antila – bassokitara
Jack O Hell – rummut
Arvostelut

Desibeli.net:
Imperiumi.net:
Kaaoszine: 8/10
Lammaszine:
Aiheesta muualla

Condemnation (The Jasser Arafatsin albumi) Discogsissa. (englanniksi)
Albumi Condemnation (The Jasser Arafatsin albumi) Encyclopaedia Metallum -sivustolla (englanniksi)
Dakar-ralli 2004

|  Dakar-ralli 2004 |
| --- | --- |
Ajankohta:  1.–18. tammikuuta 2004
Kokonaispituus:  9 506,5 km
Dakar-ralli 2004 (myös Région d’Auvergne-Dakar) oli 26. Dakar-ralli, joka ajettiin 1. ja 18. tammikuuta 2004 välisenä aikana. Kilpailun lähtöpaikka oli Auvergnessa Ranskassa ja päätepiste Dakarissa Senegalissa. Kilpailun pituus oli 9 506,5 kilometriä ja reitti kulki Ranskan, Espanjan, Marokon, Mauritanian, Malin, Burkina Fason ja Senegalin alueella.
Kilpailuun ilmoittautui 595 kilpailijaa, joista 142 oli autoja, 195 moottoripyörää, 63 kuorma-autoa kilpailussa, 99 avustavaa autoa ja 96 kuorma-autoa avustamassa. Kilpailun maaliin pääsi 163 ajoneuvoa, joista 60 oli autoja, 65 moottoripyöriä ja 38 kuorma-autoja.
Autojen kategorian voitti kaksikko Stéphane Peterhansel/Cottret Mitsubishillä. Moottoripyörien kategorian voitti Nani Roma KTM:llä. Kuorma-autojen kategorian voitti kolmikko Chagin/Yakoubov/Savostine Kamazilla. Peterhanselista tuli toinen henkilö, joka on onnistunut voittamaan Dakar-rallin sekä moottoripyörällä että autolla.
Cyrinda Foxe

Cyrinda Foxe (22. helmikuuta 1952 – 7. syyskuuta 2002 Santa Monica, Kalifornia, Yhdysvallat) oli yhdysvaltalainen näyttelijä, malli ja tiedottaja, joka tunnettiin parhaiten roolistaan elokuvassa Andy Warhol's Bad. Hänet tunnetaan myös suhteistaan ja avioliitoistaan merkittäviin rockmuusikoihin.
Varhainen elämä ja ura

Cyrinda Foxe syntyi Santa Monicassa Kaliforniassa armenialaiseen perheeseen. Hänen syntymänimensä oli Kathleen Victoria Hetzekian, ja hän sai armeijatyylisen kasvatuksen väkivaltaisessa kodissa. Lukiostaselvennä valmistumisen jälkeen hän asui väliaikaisesti Texasissa ennen kuin asettui New Yorkiin, missä hän sai työn Greta Garbon assistenttina. Myöhemmin Foxe vaihtoi nimensä, alkoi käydä kuuluisassa yökerhossa nimeltä Max's Kansas City ja ryhtyi näyttelijäksi. Hänen merkittävin roolinsa oli elokuvassa Andy Warhol's Bad vuonna 1977.
Foxella oli suhde David Bowien kanssa hänen työskennellessään tiedottajana yrityksessä MainMan Artistes LTD, joka oli Bowien manageriyhtiö. Hän esiintyi myös Bowien musiikkivideolla Jean Genie vuonna 1972.
Foxe oli nuoruudessaan suuri Rolling Stonesin ihailija. Myöhemmin hän tutustui henkilökohtaisesti yhtyeeseen New York Dolls, jota on usein verrattu Stonesiin. Foxe ryhtyi seurustelemaan yhtyeen keulahahmon David Johansenin kanssa, ja vuonna 1977 - vuosia kestäneen seurustelun jälkeen - he menivät naimisiin. Tuolloin New York Dollseilla oli sama manageri kuin Aerosmithillä, ja ensimmäisen avioliittonsa aikana Foxe tapasikin yhtyeen keulahahmon Steven Tylerin.
Alle vuoden kestäneen avioliiton jälkeen Foxe jätti Johansenin Tylerin takia. Foxe ja Tyler menivät naimisiin ja saivat tyttären nimeltä Mia. Liitto kesti kymmenen vuotta, mutta oli vaikea huumeongelmien, avioliiton ulkopuolisten suhteiden ja sekä henkisen että fyysisen väkivallan vuoksi. Pariskunta erosi pian sen jälkeen kun Aerosmith oli tehnyt comebackin 1980-luvun loppupuolella. Foxe kasvatti tyttärensä Sunapeessa New Hampshiressa ja New Yorkissa.
Viimeiset vuodet ja kuolema

Foxen muistelmat Dream On: Livin' on the Edge with Steven Tyler and Aerosmith hän kirjoitti Danny Fieldsin avustuksella, ja ne julkaistiin 1997. Odotusten mukaisesti kirja kirvoitti enimmäkseen negatiivista palautetta Aerosmithin faneilta, ja pian kirjan julkaisun jälkeen Foxe lisäksi ilmoitti, että kirjan pokkariversio sisältäisi alastonkuvia Steven Tylerista. Vuonna 1999 Tyler kuitenkin voitti asiasta aloitetun oikeudenkäynnin ja kuvat jäivät julkaisematta. Vuotta myöhemmin Foxe avasi nettisivuston, jolla hän yritti myydä samaisia alastonkuvia, mutta vuoden lopussa sivusto suljettiin tuntemattomasta syystä.
Vuonna 2001 Foxe sai lievän aivohalvauksen. Hänellä ei ollut tuolloin edes asuntoa, ja hän sai hoitoa vähävaraisten terveydenhoitoa varten perustetulta Medicarelta. Myra Freidman järjesti rahankeruutapahtuman kuuluisalla CBGB's-klubilla tukeakseen Foxea. Hämmästyneenä ex-vaimonsa köyhyydestä Tyler tapasi hänet ja heidän tyttärensä Mian ja myi myöhemmin signeeratun kitaran, jonka tuoton (5 000 dollaria) hän lahjoitti Foxelle. Myös David Bowie keräsi rahaa myymällä kitaransa. Lisäksi Tyler maksoi hotellihuoneen, jossa Foxe meni naimisiin Keith Waan kanssa 28. elokuuta 2002.
Foxe kuoli aivokasvaimeen 7. syyskuuta 2002.
Dakar-ralli 2001

|  Dakar-ralli 2001 |
| --- | --- |
Ajankohta:  1.–21. tammikuuta 2001
Kokonaispituus:  10 219 km
Dakar-ralli 2001 (myös Pariisi-Dakar) oli 23. Dakar-ralli, joka ajettiin 1. ja 21. tammikuuta 2001 välisenä aikana. Kilpailun lähtöpaikka oli Pariisissa Ranskassa (Champs de Mars) ja päätepiste Dakarissa Senegalissa (Lac Rose). Kilpailun pituus oli 10 219 kilometriä ja reitti kulki Ranskan, Espanjan, Marokon, Mauritanian, Malin ja Senegalin alueella.
Kilpailuun ilmoittautui 358 kilpailijaa, joista 113 oli autoja, 133 moottoripyörää, 30 kuorma-autoa kilpailussa, 33 avustavaa autoa ja 49 kuorma-autoa avustamassa. Kilpailun maaliin pääsi 141 ajoneuvoa, joista 53 oli autoja, 76 moottoripyöriä ja 12 kuorma-autoja.
Autojen kategorian voitti kaksikko Jutta Kleinschmidt/Schulz Mitsubishillä. Moottoripyörien kategorian voitti Fabrizio Meoni KTM:llä. Kuorma-autojen kategorian voitti kaksikko Loprais/Kalina Tatralla. Kleinschmidt voitti kilpailun ensimmäisenä naisena. Jean-Louis Schlesser sai tunnin aikarangaistuksen epäurheilijamaisesta käytöksestä.
ΜTorrent

| µTorrent |
| --- | --- |

 µTorrent 1.8
Luoja:  Ludvig Strigeus
Kehittäjä:  BitTorrent Inc.
Kehityshistoria
Ensijulkaisu:  18. syyskuuta 2005
Tiedot
Ohjelmistotyyppi:  BitTorrent-asiakasohjelma
Käyttökielet:  67 kieltä (suomeksi)
Alusta:  Android Linux (Wine) Mac OS X 10.5 (vain Intel) Windows
Ohjelmointikielet:  C++
Lisenssi:  Ilmaisohjelma
Aiheesta muualla
www.utorrent.com
µTorrent (MikroTorrent tai puhekielessä uTorrent) on ilmainen mainosrahoitteinen BitTorrent-ohjelma Androidille, Windowsille ja OS X:lle. Ohjelma suunniteltiin käyttämään vähän tietokoneen resursseja ja samalla tarjota toiminnallisuuksia muihin suuriin BitTorrent-ohjelmiin, kuten Vuzeen tai BitCometiin. Ohjelman ensimmäiset versiot tulivat tunnetuiksi keveydestään ja hyvin kohtuullisista laitevaatimuksista, joihin kuuluu 486-luokan suoritin, Windows 95 ja 14 megatavua keskusmuistia. µTorrentin keveyden osasyynä on sen C++-ohjelmoinnissa käytetyt omatekoiset erityiskirjastot valmiiden oletuskirjastoiden sijaan.
7. joulukuuta 2006 BitTorrent Inc. ilmoitti ostaneensa µTorrent AB:n. Käytännössä kauppa tarkoitti sitä, että BitTorrent Inc otti haltuunsa µTorrentin kehitystyön. Viimeinen BitTorrent Inc:n ulkopuolella kehitetty versio oli 1.6.
Ominaisuudet

µTorrent sisältää paljon ominaisuuksia, joita on totuttu näkemään vain suurissa ja kehittyneissä BitTorrent-ohjelmissa (Vuze, BitTornado).
Unicode-tuki
Protokollan salaus (PE, Protocol Encryption)
Käyttäjien vaihto (PEX, Peer Exchange)
Käyttäjien etsintä lähiverkosta (LPD, Local Peer Discovery)
Seurantapalvelimettomat torrentit (DHT, Distributed Hash Table)
Tuki torrentien web-lähteille
Sisäinen seurantapalvelin (lisäasetuksista käyttöön bt.enable_tracker)
RSS-lataaja (Broadcatching)
Web-käyttöliittymä
Täysi tuki välityspalvelimille, myös P2P-liikenteessä.
Tuki HTTPS-seurantapalvelimille (HTTPS-tracker)
Käyttöjärjestelmäriippumaton UPnP-tuki
"Super-lähetys" (Super-seeding)
Tuki Applen NAT-PMP-porttikartoitukselle
Välimuisti levyltä lukuun ja kirjoitukseen
Ajastin kaistan käytölle kellonajan ja viikonpäivän mukaan
Mahdollisuus valita torrentista ladattavat tiedostot
Pomo-nappi-näppäinyhdistelmä ohjelman nopeaan piilotukseen
Muokattava hakupalkki
Käännetty 78 kielelle (myös suomeksi)
Yllätyksiä kuten piilotettu Tetris (Paina 'T' Tietoa-ruudussa)
Magnet-linkit
Täysi RSS 1.0 ja 2.0 tuki
Suunnitteilla on myös Linux- ja Mac OS-versiot. (µTorrent toimii Linuxilla Winellä ja Cedegalla)
Kehitystyö

BitTorrent Inc:n Greg Hazel, Arvid Norberg, "CodeRed", Richard Choi ja Ryan Norton ovat vastanneet µTorrentin kehitystyöstä versiosta 1.7 alkaen.
Ludvig "Ludde" Strigeus (Ruotsi) oli µTorrentin ohjelmoija versioon 1.6.1 saakka ja toimii nykyään konsulttina.
Giancarlo "Firon" Martínez (Puerto Rico), ylläpitää keskustelualuetta ja FAQ:ia
Timothy "ignorantcow" Su (Malesia), kotisivun suunnittelija
Serge "vurlix" Paquet (Kanada) vastasi aiemmin julkaisuista, ylläpiti kotisivua ja keskustelualuetta.
Carsten "Directrix" Niebuhr (Saksa), Web-käyttöliittymän kehittäjä ja ylläpitäjä
Kritiikki

Alkuvaiheessa µTorrent sisälsi torrent-haun, joka ohjattiin nanotorrent-sivuston kautta näyttäen samalla mainoksia. Käyttäjät epäilivät tämän toiminnon olevan riski yksityisyydelle, koska mainoksien yhteydessä voitiin tallentaa käyttäjän IP-osoitteet sekä hakuhistoria. Tästä ominaisuudesta luovuttiin käyttäjien palautteen johdosta.
Versioon 1.8.2 kehittäjät joutuivat lisäämään valinnaisen Ask.com-selainlisäosan osaksi ohjelman asennusta lisärahoituksen saamiseksi. Myöhemmin vuoden 2010 aikana tuo korvattiin Conduit Enginellä, joka luetaan adwareksi korvaten käyttäjän selaimessa kotisivun ja hakukoneen, sekä asentamalla selainlisäosan käyttäjän koneelle.
Vuoden 2012 elokuussa BitTorrent ilmoitti lisäävänsä mainontaa µTorrentin ilmaisversiossa. Käyttäjien aktiivisen palautteen johdosta 3.2.1 versiosta eteenpäin mainokset on mahdollista piilottaa ohjelman valikoista.
Versiosta 3.2.2 eteenpäin µTorrent sisältää "Featured Torrent" mainoslinkkejä.
Helmikuussa 2015 käyttäjät huomasivat µTorrentin asentavan heidän tietokoneilleen EpicScale-nimisen kryptovaluuttalouhijan ilman käyttäjän lupaa päivityksen yhteydessä.
Vuoden 2015 heinäkuussa useat virustorjuntaohjelmistot lisäsi µTorrentin asennustiedoston mustalle listalle estäen sen suorittamisen. Selaimista Google Chrome estää pääsyn µTorrentin kotisivulle siellä löytyvien käyttäjälle haitallisten ohjelmien vuoksi.
Menestyminen

PC Magazine ylisti µTorrentia kevyeksi ja monipuoliseksi ohjelmaksi vuonna 2006, sekä listaten sen heidän Best free 157 software tools -listauksessa vuonna 2008. PC World mainitsi ohjelman heidän 101 Fantastic freebies -artikkelissa ja TorrentFreak kehui µTorrentia parhaaksi torrent-ohjelmaksi.
Arbor Networksin tutkimuksen mukaan µTorrentin vuonna 2008 lisäämä IPv6-tuki lisäsi IPv6:n käyttöä 15-kertaiseksi.
Vuonna 2009 µTorrentilla oli 52 miljoonaa käyttäjää. Vuonna 2011 vastaava luku oli 132 miljoonaa joka tarkoitti 47,97% markkinaosuutta torrent-ohjelmien keskuudessa.
Aiheesta muualla

µTorrentin virallinen sivusto
µTorrentin virallinen foorumi
Ohje: Tiedostojen lähettäminen µTorrentilla
µTorrentin web-käyttöliittymä.
Suunniteltu mobiilikäyttöliittymä.
Dakar-ralli 2005

|  Dakar-ralli 2005 |
| --- | --- |
Ajankohta:  31. joulukuuta 2004– 16. tammikuuta 2005
Kokonaispituus:  9 039 km
Dakar-ralli 2005 (myös Barcelona-Dakar) oli 27. Dakar-ralli, joka ajettiin 31. joulukuuta 2004 ja 16. tammikuuta 2005 välisenä aikana. Kilpailun lähtöpaikka oli Barcelonassa Espanjassa ja päätepiste Dakarissa Senegalissa. Kilpailun pituus oli 9 039 kilometriä ja reitti kulki Espanjan, Marokon, Mauritanian, Malin ja Senegalin alueella.
Kilpailuun ilmoittautui 688 kilpailijaa, joista 165 oli autoja, 230 moottoripyörää, 69 kuorma-autoa kilpailussa, 104 avustavaa autoa ja 120 kuorma-autoa avustamassa. Kilpailun maaliin pääsi 215 ajoneuvoa, joista 75 oli autoja, 104 moottoripyöriä ja 36 kuorma-autoja.
Autojen kategorian voitti kaksikko Stéphane Peterhansel/Cottret Mitsubishillä. Moottoripyörien kategorian voitti Cyril Despres KTM:llä. Kuorma-autojen kategorian voitti kolmikko Kabirov/Belyaev/Mokeev Kamazilla. Peterhansel voitti toista vuotta peräkkäin.
Kaksi kilpailijaa kuoli kilpailun aikana: espanjalainen Jose Manuel Perez ja italialainen Fabrizio Meoni.
Dakar-ralli 1999

|  Dakar-ralli 1999 |
| --- | --- |
Ajankohta:  1.–17. tammikuuta 1999
Kokonaispituus:  9 393 km
Dakar-ralli 1999 (myös Total-Granada-Dakar) oli 21. Dakar-ralli, joka ajettiin 1. ja 17. tammikuuta 1999 välisenä aikana. Kilpailun lähtöpaikka oli Granadassa Espanjassa ja päätepiste Dakarissa Senegalissa (Lake Rose). Kilpailun pituus oli 9 393 kilometriä ja reitti kulki Espanjan, Marokon, Mauritanian, Malin, Burkina Fason, Malin, Mauritanian ja Senegalin alueella.
Kilpailuun ilmoittautui 297 kilpailijaa, joista 88 oli autoja, 161 moottoripyörää, 29 kuorma-autoa kilpailussa ja 19 kuorma-autoa avustamassa. Kilpailun maaliin pääsi 110 ajoneuvoa, joista 54 oli autoja, 40 moottoripyöriä ja 16 kuorma-autoja.
Autojen kategorian voitti kaksikko Schlesser/Monnet. Moottoripyörien kategorian voitti Richard Sainct BMW:llä. Kuorma-autojen kategorian voitti kolmikko Loprais/Stachura/Kalina Tatralla. Jutta Kleinschmidt oli yleiskilpailun ensimmäisenä viiden etapin jälkeen.
50 kilpailijaa joutui aseistautuneiden ryöstäjien väijytykseen Mauritaniassa. Kaksi järjestäjien ajoneuvoa, kaksi lehdistön ajoneuvua ja kaksi kilpailijoiden kuorma-autoja joutuivat varastetuiksi. Ryöstäjät veivät ajoneuvojen lisäksi rahaa ja polttoainetta.
David Rabinowitz

David Rabinowitz
David Lincoln Rabinowitz (s. 1960) on yhdysvaltalainen tähtitieteilijä, kääpiöplaneettojen löytäjä ja tutkija Yalen yliopistossa.
Cronstedt

Cronstedt-aatelissuvun vaakuna
Cronstedt-vapaaherrasuvun vaakuna
Cronstedt on ruotsalainen aatelissuku, jonka yksi sukuhaara on introdusoitu Suomen aateliin vapaaherrallisena sukuna numero 50. Marten Gavelius, Axel Oxenstiernan tilanhoitaja aateloitiin nimellä Cronstedt 17. joulukuuta 1686. Suomessa suku on omistanut muun muassa Herttoniemen kartanon.
Suvun jäseniä

Axel Fredrik Cronstedt (1722–1765), ruotsalainen mineralogi, kemisti
Carl Anton Reinhold Ludvig Cronstedt (1858–1914), juristi, pankinjohtaja ja valtiopäivämies, Gabriel Anton Cronstedtin poika
Carl Olderman Cronstedt (1672–1750), käskynhaltija Suomessa
Carl Johan Cronstedt (1709–1779), arkkitehti, kaakeliuunin kehittäjä.
Carl Olof Cronstedt vanhempi (1756–1820), Ruotsin merivoimien vara-amiraali, Viaporin komendantti Suomen sodassa
Carl Olof Cronstedt nuorempi (1800–1883), eversti, kuvernööri, salaneuvos ja senaattori, vapaaherra 1870
Claes August Cronstedt (1785–1860), amiraali, Kaarle XIV Juhanan adjutantti
Eirik Cronstedt (1911–2004), suomalainen vapaaherra, vaatturi ja talousneuvos
Fredrik Adolf Ulrik Cronstedt (1744–1829), maaherra, taiteilija
Fredrik Cronstedt (1807–1869), ruotsalainen maaherra
Gabriel Cronstedt (1670–1757), sotilas
Gabriel Anton Cronstedt (1798–1893), kenraalimajuri, valtiopäivämies ja kuvernööri
Gabriel Benjamin Cronstedt (1870–1913), pankinjohtaja ja valtiopäivämies, Johan (Jean) Frans Andreas Galindon poika
Jakob Cronstedt (1668–1751), maaherra, valtaneuvos
Jean Cronstedt (1932–) Ruotsiin muuttanut telinevoimistelun EM-mitalisti ja lääkäri
Johan Adam Cronstedt (1749–1836), kenraaliluutnantti, Itä-Götanmaan läänin maaherra
Johan (Jean) Frans Andreas Galindo (1832–1907, vuodesta 1870 Cronstedt), Suomen Yhdyspankin toimitusjohtaja ja Carl Olof nuoremman vävy ja adoptoitu poika
Kaarlo Cronstedt (1860–1879), suomentaja, Johan (Jean) Frans Andreas Galindon poika
Rudolf Cronstedt (1826–1903), ruotsalainen insinööri
Sigge Cronstedt (1869–1958), ruotsalainen arkkitehti
10th Anniversary Live

| 10th Anniversary Live Ensiferum |
| --- | --- | --- |

DVD-julkaisun tiedot
 Äänitetty : Nosturi
 Julkaistu: 28. kesäkuuta 2006
 Tyylilaji: folk metal, viking metal
 Kesto: 104.13
 Levy-yhtiö: Spinefarm
Ensiferumin muut julkaisut
| Dragonheads 2006 | 10th Anniversary Live 2006 | Victory Songs 2007 |
10th Anniversary Live on suomalaisen Ensiferum-yhtyeen ensimmäinen DVD, joka julkaistiin 28. kesäkuuta vuonna 2006. Se on kuvattu uudenvuodenaattona vuonna 2005 kulttuuri- ja monitoimitalo Nosturissa. DVD:llä on myös mukana suomalaisen Finntroll-yhtyeen onnittelulaulu 10-vuotiaalle Ensiferumille.
Kappaleet

"Intro"
"Hero in a Dream"
"Guardians of Fate"
"Tale of Revenge"
"Dragonheads"
"Windrider"
"Warrior's Quest"
"LAI LAI HEI"
"Old Man (Väinämöinen)"
"Slayer of Light"
Finnish Medley: "Karjalan kunnailla" – "Myrskyluodon Maija" – "Metsämiehen laulu"
"Tears"
"Token of Time"
"White Storm"
"Into Hiding" (Amorphis-cover)
"Into Battle"
"Kalevala Melody (intro)"
"Iron"
"Treacherous Gods"
"Näitä polkuja tallaan" (Matti ja Teppo -cover)
"Battle Song"
Muusikot > Ensiferum

Petri Lindroos − laulu, kitara
Markus Toivonen − kitara, taustalaulu
Meiju Enho − Kosketinsoittimet
Sami Hinkka − basso, taustalaulu
Janne Parviainen − rummut
Muusikot > Esiintyvät muusikot

Kaisa Saari − laulu kappaleissa 11 ja 12
Ville Tuomi − laulu kappaleessa 15
Kristian Ranta - esittelee ensiferumin konsertin alussa
Aiheesta muualla

10th Anniversary Live Discogsissa. (englanniksi)
Albumi 10th Anniversary Live Encyclopaedia Metallum -sivustolla (englanniksi)
Desibeli.net:
Kaaoszine:  6/10
Metalliluola: 8-/10
Inferno:
V2.fi:
Arvostelut

Imperiumi: 8+/10
Aiheesta muualla

10th Anniversary Live Discogsissa. (englanniksi)
Albumi 10th Anniversary Live Encyclopaedia Metallum -sivustolla (englanniksi)